ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
உலக சுகாதார நிறுவனத்தின் ஆலோசனையின்படி 19 மாநிலங்கள் / யூனியன் பிரதேசங்கள் 140 பரிசோதனைகள்/ நாளுக்கு / மில்லியனுக்கு என்பதைக் காட்டிலும் அதிக பரிசோதனைகளை நடத்துகின்றன
கோவிட்-19 பாதித்தவர்களைக் கையாள்வதற்கான முழுமையான கட்டமைப்பில் ``பரிசோதித்தல், தடமறிதல், சிகிச்சை அளித்தல் '' உத்தி அடங்கியிருக்கிறது. மத்திய அரசின் வழிகாட்டுதலில், மாநிலங்கள் / யூனியன் பிரதேச அரசுகள் மூலம் பல்வேறு நடவடிக்கைகள் எடுக்கப்பட்டு வருகின்றன. மாநிலங்கள் / யூனியன் பிரதேசங்கள் தங்களுடைய மருத்துவப் பரிசோதனைக் கட்டமைப்பு வசதியைக் கணிசமாக அதிகரித்துக் கொண்டுள்ளன. பெருமளவில், பூகோள ரீதியில் பரவலான பகுதிகளில் மருத்துவப் பரிசோதனைகள் மேற்கொள்ள நடவடிக்கைகள் எடுக்கப்பட்டு வருகின்றன. ஒரு மில்லியன் மக்கள் தொகைக்கு ஒரு நாளுக்கு எவ்வளவு பேருக்கு மருத்துவப் பரிசோதனை செய்வது என்ற கணக்கீட்டின்படி இந்தியாவில் தினமும் 180 பேருக்குப் பரிசோதனைகள் நடத்தப்படுகின்றன.
``கோவிட்-19 பாதிப்புச் சூழ்நிலையில் பொது சுகாதாரம் மற்றும் சமூக நடவடிக்கைகளை சரி செய்வதற்கான பொது சுகாதார வரையறைகள்'' என்ற தலைப்பில் உலக சுகாதார நிறுவனம் வெளியிட்டுள்ள வழிகாட்டுதல்களில், கோவிட்-19 நோய் பாதிப்பு இருக்கலாம் என்ற சந்தேகத்துக்கு உரியவர்களை கண்காணிப்பதற்கான ஆலோசனைகள் தரப்பட்டுள்ளன. ஒரு மில்லியன் மக்கள் தொகைக்கு ஒரு நாளுக்கு 140 மருத்துவப் பரிசோதனைகள் செய்யப்பட வேண்டும் என்று உலக சுகாதார நிறுவனம் கூறியுள்ளது.
இப்போது ஒரு மில்லியன் மக்கள் தொகைக்கு தினமும் 140க்கும் மேலான எண்ணிக்கையில் 19 மாநிலங்கள் / யூனியன் பிரதேசங்களில் பரிசோதனைகள் செய்யப்படுகின்றன. இதில் அதிகபட்ச அளவாக கோவாவில், ஒரு மில்லியன் மக்கள் தொகைக்கு தினமும் 1333 மருத்துவப் பரிசோதனைகள் செய்யப்படுகின்றன.
ஒருங்கிணைந்த முயற்சிகள் காரணமாக, இந்தியாவில் ஒரு மில்லியன் பேரில் மருத்துவப் பரிசோதனை செய்தவர்களின் எண்ணிக்கை  10421 ஆக உயர்ந்துள்ளது.
மருத்துவப் பரிசோதனை எண்ணிக்கை அதிகரித்து வருவதன் விளைவாக, நோய் பாதிப்புக்கு ஆளானவர்களின் எண்ணிக்கை தொடர்ந்து குறைந்து வருகிறது. இப்போது இது 8.07 சதவீதமாக உள்ளது. இதில் இந்திய சராசரியைவிட 30 மாநிலங்கள் / யூனியன் பிரதேசங்களில் சராசரி பாதிப்பு குறைவாக உள்ளது.
பாதுகாப்பு அமைச்சகம்
தமிழக, உ.பி பாதுகாப்பு தளவாட வழித்தடங்கள் ரூ 20,000 கோடி முதலீட்டை ஈர்க்கும்
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
நாட்டில் இரண்டு பாதுகாப்பு தொழில்துறை வழித்தடங்களை அமைப்பதாக 2018-19 பட்ஜெட்டில் மத்திய அரசு அறிவித்தது. இந்த அறிவிப்பின்படி, இந்த வழித்தடங்களை உத்தரப் பிரதேசத்திலும், தமிழ்நாட்டிலும் அமைக்க முடிவு செய்யப்பட்டது.
அதைத் தொடர்ந்து, உத்தரப் பிரதேச பாதுகாப்பு தொழில்துறை வழித்தடத்திற்காக அலிகார், ஆக்ரா, சித்ரகூட், ஜான்சி, கான்பூர் மற்றும் லக்னோ ஆகிய ஆறு முனைகளும், தமிழ்நாடு பாதுகாப்பு தொழில்துறை வழித்தடத்திற்காக சென்னை, கோயம்புத்தூர், ஓசூர், சேலம் மற்றும் திருச்சிராப்பள்ளி ஆகிய ஐந்து முனைகளும் அடையாளம் காணப்பட்டன.
இரு மாநிலங்களிலும் ரூ 20,000 கோடி மதிப்புள்ள முதலீட்டை 2024-25-ம் ஆண்டிற்குள் ஈர்ப்பதை இந்த வழித்தடங்கள் நோக்கமாகக் கொண்டுள்ளன. வழித்தடத்திற்கு தேவையான நிலங்கள், இணைப்பு மற்றும் அடிப்படை உள்கட்டமைப்புகளை அந்தந்த மாநில அரசுகள் வழங்குகின்றன.
இந்த இரண்டு வழித்தடங்களில் முதலீடு செய்வதற்காக தனியார் நிறுவனங்கள் மற்றும் உபகரண உற்பத்தியாளர்கள் உள்ளிட்ட வெளிநாட்டு நிறுவனங்களை ஈர்ப்பதற்காகவும், அவர்களுக்கு தேவையான வசதிகளை அளிப்பதற்க்காகவும் தத்தமது விண்வெளி மற்றும் பாதுகாப்புக் கொள்கைகளை அந்தந்த மாநில அரசுகள் வெளியிட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777610
(Visitor Counter : 145
அறிவியல் மற்றும் தொழில்நுட்பத்துறை
கடந்த 10 ஆண்டுகளில் ஆராய்ச்சி மற்றும் மேம்பாட்டிற்கான மொத்தச் செலவு 3 மடங்கு அதிகரித்துள்ளது: மத்திய அமைச்சர் டாக்டர் ஜிதேந்திர சிங்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
கடந்த 10 ஆண்டுகளில் ஆராய்ச்சி மற்றும் மேம்பாட்டிற்கான மொத்தச் செலவு 3 மடங்கு அதிகரித்துள்ளது. இந்த செலவினத்தை அதிகரிக்க அரசு தொடர்ந்து முயற்சிகளை மேற்கொண்டு வருகிறது.
அறிவியல் துறைகளுக்கான திட்ட ஒதுக்கீடுகளின் தொடர்ச்சியான அதிகரிப்பு, ஆராய்ச்சி மற்றும் மேம்பாட்டிற்கான மொத்தச் செலவில் தனியார் துறையின் பங்கை அதிகரிக்க முதலீட்டை ஊக்குவித்தல், அறிவியல், தொழில்நுட்பம் மற்றும் கண்டுபிடிப்பு நடவடிக்கைகளில் எளிதாக வணிகம் செய்வதை மேம்படுத்துதல் உள்ளிட்ட அரசால் மேற்கொள்ளப்பட்ட முக்கிய முயற்சிகளில் சிலவாகும்.
பெருநிறுவன சமூகப் பொறுப்பின்  ஏற்பாட்டின் கீழ் ஆராய்ச்சி மற்றும் மேம்பாட்டு முதலீடுகளை மேற்கொள்ள கார்ப்பரேட் துறைக்கு அரசு அனுமதி அளித்துள்ளது. தொழில்நுட்ப வணிக வழிகாட்டு அமைப்புகளில் கார்ப்பரேட்டுகள் முதலீடு செய்யலாம் அல்லது ஆராய்ச்சி முயற்சிகளில் பங்களிக்கலாம்.
புதிய வரைவு அறிவியல், தொழில்நுட்பம் மற்றும் கண்டுபிடிப்பு கொள்கையின் ஒரு பகுதியாக, ஆராய்ச்சி மற்றும் மேம்பாட்டிற்கான மொத்தச் செலவை அதிகரிப்பதை மையமாகக் கொண்டு பல விதிகள் சேர்க்கப்பட்டுள்ளன.
மத்திய, மாநில அரசாங்கங்கள் மற்றும் பொதுத்துறை நிறுவனங்களின் அதிக பங்கேற்பு; தனியார் துறையை ஈர்க்க நிதி ஊக்கத்தொகை; அந்நிய நேரடி முதலீட்டை ஈர்க்க நிதி மற்றும் நிதி அல்லாத சலுகைகள்; கூட்டு நிதி; உள்நாட்டுத் தொழில்களுடன் பொது கொள்முதலை இணைத்தல்; பொது தனியார் கூட்டு மற்றும் தொழில் சார்ந்த/பணி சார்ந்த கூட்டு முயற்சிகள் முதலியன இதில் அடங்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814069
சுகாதாரம் மற்றும் குடும்ப நலத்துறை அமைச்சகம்
கொரோனா தொற்றால் உயிரிழப்பு: தொடர்ந்து 16 நாட்களாக 300-க்கும் குறைவாக பதிவு
கொரோனா நோய் தொற்று காரணமாக மருத்துவமனையில் அனுமதிக்கப்பட்டவர்களுக்கு மத்திய, மாநில/யூனியன் பிரதேச அரசுகளின் சிறந்த மருத்துவ மேலாண்மையின் உதவியால் இந்தியாவில் உயிரிழந்தவர்களின் வீதம் தற்போது 1.44 சதவீதமாக குறைந்துள்ளது. கடந்த 16 நாட்களாக உயிரிழப்போரின் எண்ணிக்கை தொடர்ந்து 300-க்கும் குறைவாக பதிவாகியுள்ளது.
10 லட்சம் மக்கள் தொகையில் இந்தியாவில் உயிரிழந்தோரின் எண்ணிக்கை உலகளவில் மிகவும் குறைவு . ரஷ்யா, ஜெர்மனி, பிரேசில், பிரான்ஸ், அமெரிக்கா, இங்கிலாந்து, இத்தாலி ஆகிய நாடுகளில் இந்த எண்ணிக்கை மிகவும் அதிகமாக உள்ளது.
நாட்டில் தற்போது 2,23,335 பேர் கொவிட் தொற்றுக்கு சிகிச்சை பெற்று வருகின்றனர். இது மொத்த பாதிப்பில் 2.14 சதவீதமாகும். கடந்த 24 மணி நேரத்தில் 19,299 பேர் குணமடைந்துள்ளனர். இந்தியாவில் 10 லட்சம் மக்கள் தொகையில் சிகிச்சை பெறுவோரின் எண்ணிக்கை உலகளவில் மிகவும் குறைவு . பிரேசில், ரஷ்யா ஜெர்மனி, இத்தாலி, இங்கிலாந்து, அமெரிக்கா ஆகிய நாடுகளில் 10 லட்சம் மக்கள் தொகையில் ஏற்படும் பாதிப்பு மிக அதிகம்.
நாட்டில் இதுவரை மொத்தம் 1,00,75,950 பேர்  குணமடைந்துள்ளனர். புதிதாக குணமடைந்தவர்களில் 79.12 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். அதிகபட்சமாக கேரளாவில் 5,424 பேரும், மகாராஷ்டிராவில் 2,401 பேரும், உத்தரப் பிரதேசத்தில் 1,167 பேரும் குணமடைந்துள்ளனர்.
கடந்த 24 மணி நேரத்தில் 18,645 பேருக்கு புதிதாக தொற்று ஏற்பட்டுள்ளது. 82.25 சதவீத புதிய தொற்றுக்கள் 10 மாநிலங்கள்/ யூனியன் பிரதேசங்களில் மட்டுமே பதிவாகியுள்ளது. கேரளாவில் 5,528 பேரும், அதைத்தொடர்ந்து மகாராஷ்டிராவில் 3,581 பேரும், சத்தீஸ்கரில் 1,014 பேரும் தொற்றுக்கு ஆளாகியுள்ளனர்.
கடந்த 24 மணிநேரத்தில் 201 பேர் உயிரிழந்துள்ளனர். இவர்களில் 73.63 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். மகாராஷ்டிராவில் 57 பேரும், கேரளாவில் 22 பேரும், மேற்கு வங்காளத்தில் 20 பேரும் உயிரிழந்துள்ளனர்.
இங்கிலாந்தில் தோன்றியுள்ள புதிய கொவிட் நோய் தொற்றால் இந்தியாவில் மொத்தம் 90 பேர் பாதிக்கப்பட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1687416
------
(
பிரதமர் அலுவலகம்
ஆசிய விளையாட்டுப் போட்டிகள் 2022 மகளிர் ஈட்டி எறிதலில் அன்னு ராணி தங்கப் பதக்கம் வென்றதைப் பிரதமர் கொண்டாடினார்
ஹாங்சோவில் நடைபெறும் ஆசிய விளையாட்டுப் போட்டிகள் 2022, மகளிர் ஈட்டி எறிதலில் தங்கப் பதக்கம் வென்ற அன்னு ராணிக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"தடகளத்தில் இன்னொரு தங்கம்!
ஆசிய விளையாட்டுப் போட்டியில் மகளிர் ஈட்டி எறிதல் பிரிவில் சிறப்பாக செயல்பட்டதற்காக அன்னு ராணியை நினைத்து மிகவும் பெருமைப்படுகிறேன்.
இந்தத் தங்கப்பதக்கம் இந்தியாவுக்கு பெருமை சேர்த்துள்ளது. அவர் நம் அனைவருக்கும் ஊக்கமளித்துக் கொண்டே இருக்கட்டும்."
இளைஞர் நலன் மற்றும் விளையாட்டு அமைச்சகம்
16 வயதுக்குட்பட்டோருக்கான கேலோ இந்தியா மகளிர் ஹாக்கி லீக் போட்டியில் முதல் பிரிவில் ப்ரீத்தம் சிவாச் அகாடமி முதலிடம் பிடித்தது
16 வயதுக்குட்பட்டோருக்கான கேலோ இந்தியா மகளிர் ஹாக்கி லீக் போட்டியில் முதல் பிரிவில் ப்ரீத்தம் சிவாச் அகாடமி முதலிடம் பிடித்தது. மேஜர் தயானந்த் தேசிய மைதானத்தில் நடைபெற்ற போட்டிகளில் குல்தீப் சிவாச் பயிற்சி அளித்த அணியினர் 7 போட்டிகளிலும் வென்றனர். அவர்கள் 21 புள்ளிகளைப் பெற்றனர்.
ஹரியானாவின் ஹர் ஹாக்கி அகாடமி இரண்டாவது இடத்தையும், மத்தியப் பிரதேச ஹாக்கி அகாடமி மூன்றாவது இடத்தையும் பிடித்தது.
முதல் பிரிவு போட்டிகள் நடைபெற்ற 7 நாட்களில் மொத்தம் 56 ஆட்டங்கள் நடைபெற்றன. இதில் 16 அணிகள் பங்கேற்றன.
16 வயதுக்கு உட்பட்டோருக்கான கேலோ இந்தியா மகளிர் ஹாக்கி லீக் பிரிவு இரண்டு போட்டிகள் உத்தரப்பிரதேசத்தின் லக்னோவில் அக்டோபர் மாதம் நடைபெறவுள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1853926
சிறப்பு சேவைகள் மற்றும் கட்டுரைகள்
ஐஐடி சென்னை வளாகத்தில் மிகப்பெரிய மாணவர் விடுதி திறப்பு
இந்திய தொழில்நுட்பக் கழகமான ஐஐடி சென்னை வளாகத்தில், ஆயிரத்து 200 மாணவர்கள் தங்கும் வகையில் ரூ.146.75 கோடி செலவில் கட்டப்பட்ட பிரமாண்ட விடுதி இன்று திறந்து வைக்கப்பட்டது. இந்த வளாகத்தில் ஏற்கனவே இயங்கி வரும் அனைத்து விடுதிகளுக்கும் ஆறுகளின் பெயரை வைத்துள்ளதை போல, புதிதாக திறக்கப்பட்ட விடுதிக்கு ‘மந்தாகினி’ என்ற பெயர் சூட்டப்பட்டுள்ளது.
10 தளங்களுடன் 32,180 சதுரமீட்டர் பரப்பளவு கொண்ட இந்த கட்டிடம் பசுமைக்கட்டிடங்களுக்கான 4 நட்சத்திர தகுதியை பெற்றுள்ளது. மின்சார பயன்பாட்டைக் குறைக்கும் விதமாக வடிவமைத்துக் கட்டப்பட்டுள்ள இந்த பசுமைக் கட்டிடத்தில் சூரிய சக்தி மின்உற்பத்தித் தகடுகள் மற்றும் சூரிய சக்தியால் இயங்கும் தண்ணீரை சூடேற்றும் சாதனங்கள் பொருத்தப்பட்டுள்ளன.
மாணவர்கள் அறை மட்டுமின்றி, விடுதி காப்பாளர்கள், உதவிக் காப்பாளர்களுக்கான அலுவலக அறைகள், குடியிருப்புகள், விருந்தினர் அறை, உடற்பயிற்சி மையம், சலவை அறைகள், பேட்மிண்டன், டேபிள் டென்னிஸ், ஸ்னூக்கர் மற்றும் கேரம் போர்ட் போன்ற விளையாட்டுகளுக்கான அறைகளும் அமைக்கப்பட்டுள்ளன. மாற்றுத் திறனாளிகளுக்கென தனியாக 10 அறைகளும் இதில் ஒதுக்கப்பட்டுள்ளது.
திறப்பு விழாவில் பேசிய ஐஐடி இயக்குநர் பேராசிரியர் வி காமகோடி, ஐஐடி வளாகத்தில் மாணவர்களுக்கென உயர்தர தங்கும் வசதி செய்து கொடுக்கப்பட்டு இருப்பதில், ஐஐடி நிர்வாகம் மிகுந்த பெருமிதம் அடைவதாக கூறினார். தோட்டங்கள் மற்றும் கழிவறைகளுக்கு மறு சுழற்சி செய்யப்பட்ட தண்ணீரை பயன்படுத்துவதன் மூலம் தண்ணீர் பயன்பாடு குறைக்கப்பட்டு இருப்பதுடன் நிலத்திலும், கட்டிடத்தின் மேல் தளத்திலும் விழும் மழைநீரை சேகரித்து சுத்திகரிப்பு செய்து குடிநீருக்கு பயன்படுத்தப்படுவதாகவும், பேராசிரியர் காமகோடி தெரிவித்தார்.
இந்த கட்டிடத்தின் சிறப்பு அம்சங்கள் குறித்து பேசிய பொறியியல் பிரிவுத் தலைவர் பேராசிரியர் எஸ் ஏ சன்னாசிராஜ், விடுதிக் கட்டிடத்தின் ஒவ்வொரு அறை மற்றும் நடைபாதைகளில் இயற்கையான வெளிச்சம் கிடைக்கும் வகையில், வடிவமைக்கப்பட்டு இருப்பதுடன், மாணவர்கள் இயற்கையான முறையில் ஓய்வெடுக்கும் விதமாக, ஒளி புகக்கூடிய மேற்கூரைகளை கொண்ட பகுதி ஒன்றும், கூடைப்பந்து, கைப்பந்து, கிரிக்கெட் விளையாட்டு மைதானங்களும் அமைக்கப்பட்டு இருப்பதாக தெரிவித்தார்.
உள்நாட்டு விமானப் போக்குவரத்து அமைச்சகம்
ஒடிஷா மாநிலம் ஜர்சுகுடா விமான நிலையத்தை “வீர் சுரேந்திர சாய் விமான நிலையம், ஜர்சுகுடா” என்று பெயர் மாற்றம் செய்ய மத்திய அமைச்சரவை ஒப்புதல்
ஒடிஷா மாநிலம் ஜர்சுகுடா விமான நிலையத்தை “வீர் சுரேந்திர சாய் விமான நிலையம், ஜர்சுகுடா” என்று பெயர் மாற்றம் செய்ய பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வீர் சுரேந்திர சாய் ஒடிஷாவைச் சேர்ந்த பிரபல விடுதலை போராட்ட வீரர். ஜர்சுகுடா விமான நிலையத்திற்கு இவரது பெயரை சூட்டுவது அவருக்கு செலுத்தும் தகுந்த அஞ்சலியாக இருக்கும். இந்த பெயர் மாற்றம் ஓடிஸா மாநில மக்கள் மற்றும் அரசின் நீண்ட நாள் கோரிக்கையாகும்.
பாதுகாப்பு அமைச்சகம்
புதிய சைனிக் பள்ளிகளில் 2 ஆம் சுற்று ஆன்லைன் கவுன்சிலிங் தொடக்கம்
புதிதாக ஆரம்பிக்கப்பட்டுள்ள 10 சைனிக் பள்ளிகளில் உள்ள 534 இடங்களுக்கு மாணவர் சேர்க்கைக்கான இரண்டாம் சுற்று ஆன்லைன் கவுன்சிலிங் இணைய தளத்தை சைனிக் பள்ளி சங்கம் இன்று முதல் திறந்துள்ளது. இந்த https://sainikschool.ncog.gov.in/ecounselling இணையதளம் ஜூன் 26, 2022 வரை திறந்திருக்கும். அகில இந்திய சைனிக் பள்ளி நுழைவுத் தேர்வு – 2022 இல் தேர்வாகி பள்ளிகளில் இணைந்தவர்கள், முதல் சுற்றில் இடம் ஒதுக்கியும், அதற்கு விருப்பமில்லாதவர்கள், முதல் சுற்றில் தேர்வாகி சம்பந்தப்பட்ட பள்ளியில் இணைந்து பள்ளியில் கட்டணத்தை செலுத்தாதவர்கள் ஆகியோர் 2 ஆம் சுற்று ஆன்லைன் கவுன்சிலிங்கில் பங்கேற்க முடியாது. இதில் 3 பள்ளிகள் வரை மாணவர்கள் தேர்வு செய்ய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1836246
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் பிரதமரின் ஜன் ஆரோக்கியா திட்டத்தின் கீழ் தேசிய சுகாதார ஆணையம் புதிய முன்முயற்சிகளை அறிவித்துள்ளது
தமிழ்நாடு மக்கள் நல்வாழ்வுத்துறை அமைச்சர் திரு.மா.சுப்பிரமணியன் மகாபலிபுரத்தில் நடைபெற்ற என்எச்ஏ தென் மண்டல ஆய்வுக் கூட்டத்தில் கலந்து கொண்டார்
மகாபலிபுரத்தில் நடைபெற்ற தென் மண்டல ஆய்வுக் கூட்டத்தில் தேசிய சுகாதார ஆணையம், ஐசிடி-11  மூலம் நோயாளிகளை வகைப்படுத்துதல் மற்றும் ஆயுஷ்மான் பாரத் பிஎம் ஜன் ஆரோக்கிய திட்டத்திற்கான ஐசிஎச்ஐ  என்ற புதிய முன்முயற்சி அறிமுகம் செய்வது குறித்து அறிவித்தது.
தேசிய சுகாதார ஆணையம், தென் மாநிலங்கள் மற்றும் யூனியன் பிரதேசங்களில் ஆயுஷ்மான் பாரத் பிரதம மந்திரி ஜன் ஆரோக்கிய திட்டம் ஆயுஷ்மான் பாரத் டிஜிட்டல் மிஷன் ஆகியவற்றின் செயல்பாடுகள் மற்றும் முன்னேற்றம் குறித்து ஆய்வு செய்ய மகாபலிபுரத்தில் மண்டல ஆய்வுக் கூட்டத்தை நடத்தியுள்ளது.
இந்த நிகழ்ச்சியில், தமிழக மக்கள் நல்வாழ்வுத்துறை அமைச்சர் திரு.மா.சுப்பிரமணியன் கலந்து கொண்டார். இந்தக் கூட்டத்தில் ஆயுஷ்மான் பாரத் பிரதம மந்திரி ஜன் ஆரோக்கியா திட்டத்தின் கீழ் சுகாதார பயன் தொகுப்பு 2022 என்ற பெயரில் புதிய வடிவத்தை தேசிய சுகாதார ஆணையம் அறிமுகம் செய்துள்ளது. இந்த புதிய வடிவில் 365 புதிய நடைமுறைகள் சேர்க்கப்பட்டுள்ளன. இதையும் சேர்த்து தொகுப்பின் எண்ணிக்கை 1949 ஆக உயர்ந்துள்ளது.
தேசிய சுகாதார ஆணையத்தின் தலைமை செயல் அதிகாரி டாக்டர் ஆர்.எஸ்.சர்மா ஆய்வுக் கூட்டத்திற்கு தலைமை வகித்தார். ஆயுஷ்மான் பாரத் பிரதம மந்திரி ஜன் ஆரோக்கியா திட்டத்தை தென் மண்டலம் வெற்றிகரமாக செயல்படுத்தியிருப்பதாக அவர் பாராட்டினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814806
பிரதமர் அலுவலகம்
பப்புவா நியூ கினியாவின் கவர்னர் ஜென்ரலைப் பிரதமர் சந்தித்தார்
போர்ட் மோர்ஸ்பியில் உள்ள அரசு இல்லத்தில் இந்தியா-பசிஃபிக் தீவுகளின் ஒத்துழைப்புக்கான அமைப்பின் மூன்றாவது உச்சிமாநாட்டிற்கிடையே 2023, மே 22 அன்று பப்புவா நியூ கினியாவின் கவர்னர் ஜென்ரல் சர் பாப் டாடேயைப் பிரதமர் திரு நரேந்திர மோடி சந்தித்தார் .
இந்த நாட்டிற்கு முதல் முறையாகப் பயணம் மேற்கொண்டுள்ள பிரதமரை கவர்னர் ஜென்ரல் அன்புடன் வரவேற்றார். இருதரப்பு உறவுகள் மற்றும், இரு நாடுகளுக்கிடையேயான ஒத்துழைப்பு மேம்பாட்டின் முக்கியத்துவம் உள்ளிட்ட கருத்துக்களை இருதலைவர்களும் பரிமாறிக்கொண்டனர். இவற்றை மேலும் வலுப்படுத்த இவர்கள் ஒப்புக்கொண்டனர்.
பிரதமர் அலுவலகம்
பாரா ஒலிம்பிக் போட்டியில் ஆண்களுக்கான வட்டு எறிதல் பிரிவில், வெண்கலப் பதக்கம் வென்ற வினோத் குமாருக்கு பிரதமர் வாழ்த்து
டோக்கியோ பாரா ஒலிம்பிக் போட்டியில், ஆண்களுக்கான வட்டு எறிதல் பிரிவில், வெண்கலப் பதக்கம் வென்ற வினோத் குமாருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் தகவல் வெளியிட்ட பிரதமர் கூறியதாவது:
‘‘வினோத் குமாரின் அற்புதமான செயல்பாட்டுக்கு இந்தியா மகிழ்ச்சியுடன் நன்றி தெரிவிக்கிறது! வெண்கலப் பதக்கம் வென்றதற்காக அவருக்கு வாழ்த்துகள். அவரது கடின உழைப்பு மற்றும் உறுதி, சிறந்த முடிவுகளை அளித்துள்ளது என்று கூறியுள்ளார். #Paralympics’’
பிரதமர் அலுவலகம்
மக்களவையில் புதிய அமைச்சர்களுக்கான அறிமுகவுரையின் போது பிரதமர் ஆற்றிய உரை
பல்வேறு பெண்கள், பட்டியலின மற்றும் பட்டியல் பழங்குடியைச் சேர்ந்த ஏராளமானோர் அமைச்சர்களாக பொறுப்பேற்றுக் கொண்டிருப்பது நம் ஒவ்வொருவருக்கும் பெருமையைத் தரவேண்டும். பல்வேறு புதிய அமைச்சர்கள் விவசாயிகளின் குழந்தைகள் மற்றும் இதர பிற்படுத்தப்பட்ட சமூகத்தைச் சேர்ந்தவர்கள்: பிரதமர்
அதிக எண்ணிக்கையிலான பெண்கள், பட்டியலின, பட்டியல் பழங்குடியின மற்றும் இதர பிற்படுத்தப்பட்ட சமுதாயத்தைச் சேர்ந்த உறுப்பினர்கள் அமைச்சர்களாகப் பொறுப்பேற்பது, சிலரால் ஏற்றுக்கொள்ள முடியாதது போல் தோன்றுகிறது: பிரதமர்
நாடாளுமன்றத்தின் மக்களவையில் புதிய அமைச்சர்களுக்கான அறிமுகவுரையை வழங்குகையில், பிரதமர் திரு நரேந்திர மோடி கூறியதாவது:
“பல்வேறு பெண்கள், பட்டியலின மற்றும் பட்டியல் பழங்குடியைச் சேர்ந்த ஏராளமானோர் அமைச்சர்களாகப் பொறுப்பேற்றுக் கொண்டிருப்பது நம் ஒவ்வொருவருக்கும் பெருமையைச் சேர்க்க வேண்டும்.
பல்வேறு புதிய அமைச்சர்கள், விவசாயிகளின் குழந்தைகள் மற்றும் இதர பிற்படுத்தப்பட்ட சமூகத்தைச் சேர்ந்தவர்களாவர்”.
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தரத்தொழில் நிறுவனங்களுக்கு நிவாரணம் வழங்க அரசாங்கம் எடுத்துள்ள சமீபத்திய நடவடிக்கைகள் பொருளாதார சுழற்சியைத் துரிதப்படுத்தும்: திரு. நிதின் கட்கரி.
குறு, சிறு, நடுத்தரத்தொழில் நிறுவனங்களின்  வரையறை, நிதித் திட்டத்தின் திட்டங்கள், சாம்பியன்ஸ் போர்டல், குறு, சிறு, நடுத்தரத்தொழில் நிறுவனங்களுக்கு நீட்டிக்கப்பட்ட வரவுகளை மாற்றுவது ஆகியன ஊரடங்கின் காரணமாக மந்தமான பொருளாதார சுழற்சியை நிச்சயமாக மீட்டெடுக்கும் என்று குறு, சிறு, நடுத்தரத்தொழில் நிறுவனங்களுக்கான மத்திய அமைச்சர் திரு நிதின் கட்கரி கூறினார். இன்று கர்நாடக மாநில கவுன்சில் இந்திய வர்த்தக மற்றும் தொழில்துறை அறைகளின் கூட்டமைப்பு. ஏற்பாடு செய்த குறு, சிறு, நடுத்தரத்தொழில் நிறுவனங்களுக்கான  உயர்மட்ட அதிகாரிகள் கூட்டத்தில் உரையாற்றிய போது இதை தெரிவித்தார். அனைத்து தரப்பினரிடமிருந்தும், அனைத்து வகையான அச்சத்தையும், எதிர்மறை சிந்தனைகளையும் நீக்குமாறு அவர் வேண்டுகோள் விடுத்தார், மேலும் நாட்டை ஒரு உன்னதப் பொருளாதார சக்தியுள்ள நாடாக மாற்ற அரசாங்கம் அனைத்து நடவடிக்கைகளையும் எடுத்து வருவதாக அவர் உறுதியளித்தார்.
திரு.கட்கரி மேலும் கூறுகையில், அறிவிக்கப்பட்ட ரூ 3 லட்சம் கோடி நிவாரணத் தொகையில், 1,20,000 கோடி ரூபாய் குறு, சிறு, நடுத்தரத்தொழில் நிறுவனங்களுக்கு  வழங்கப்பட்டுள்ளது என்றார்.
தாமதமாகப் பணம் செலுத்துவதில் இருக்கும் சிக்கல் குறித்து விவாதித்த அவர், குறு, சிறு, நடுத்தரத்தொழில் நிறுவனங்களுக்கும் நிலுவையில் உள்ள பில்களை 45 நாட்களுக்குள் அளிக்க அனைத்து அமைச்சகங்கள், துறைகள் மற்றும் பொதுத்துறை நிறுவனங்களுக்கு அறிவுறுத்தல்கள் வழங்கப்பட்டுள்ளன என்றார். அனைத்து முதலமைச்சர்களும் தங்கள் மாநில / யூனியன் பிரதேச அமைச்சகங்கள் / துறைகள் மற்றும் பொதுத்துறை நிறுவனங்களுக்கு முன்னுரிமை அடிப்படையில் குறு, சிறு, நடுத்தரத்தொழில் நிறுவனங்களுக்கான  நிலுவைத் தொகையை தீர்ப்பதற்கான வழிமுறைகளை வெளியிடுமாறு அவர் கேட்டுக்கொண்டார். மேலும், சமதன் இணைய தளத்தில் அளிக்கப்பட்ட புகார்களையும் உன்னிப்பாகக் கண்காணித்து வருவதாக அமைச்சர் தெரிவித்தார்.
அமைச்சர், இணையக் கருத்தரங்கில் பங்கேற்றவர்களிடம், ஒரு நிலவங்கி மற்றும் சமூக சிறு நிதிநிறுவனம் என்ற யோசனையை நாங்கள் செயல்படுத்தி வருகிறோம், இது தொழில்முனைவோர் மற்றும் சிறு கடைகள் மற்றும் வணிகங்களை நடத்த விரும்பும் நபர்களுக்கு மிகவும் உதவியாக இருக்கும் என்ற தகவலையும் தெரிவித்தார்.
பிரதம மந்திரியின் தொலைநோக்குத் திட்டமான “சுயசார்பு பாரத் இயக்கம்” பற்றி விவாதித்த போது, குறிப்பாக 115 சிறப்பு மாவட்டங்களில் கைத்தறி, கைவினைப்பொருள்கள், காதித் தொழில்கள் மற்றும் வேளாண் சார்ந்த தொழில்கள் ஊக்குவிக்கப்பட வேண்டும் என்று கூறினார். வேளாண், கிராமப்புற மற்றும் பழங்குடியினர் துறையினருக்கான சிறப்புக் கொள்கைகளை நாம் திட்டமிட வேண்டும், ஏனெனில் அவர்களுக்கு வேலைவாய்ப்பை உருவாக்கும் திறன் உள்ளது எனவும் தெரிவித்தார்.
கர்நாடக அரசைச் சேர்ந்த அமைச்சர் திரு. ஜகதீஷ் ஷெட்டார், இந்திய மாநில வங்கியின் தலைவர் மற்றும் உறுப்பினர்கள், மாநிலக் கவுன்சில் இந்திய வர்த்தக மற்றும் தொழில்துறை அறைகளின் கூட்டமைப்பின்  / பிரதிநிதிகள் ஆகியோர் இந்த இணையக் கருத்தரங்கில் பங்கேற்றனர்.
அறிவியல் மற்றும் தொழில்நுட்பத்துறை
கொவிட்-19க்கு எதிரான அமைப்பு சார்ந்த, வீரியமுள்ள ஆன்டிவைரல்களைக் கண்டறிதலுக்கான ஆய்வை அறிவியல் தொழில்நுட்பத்துறை - அறிவியல் மற்றும் பொறியியல் ஆராய்ச்சிக்கழகம்  ஆதரிக்கிறது.
ஐஐடி-ரூர்க்கியை சேர்ந்த பேராசிரியர் பிரவீந்திர குமார் முன்மொழிந்த சார்ஸ்-கொவிட்டுக்கு எதிரான அமைப்பு சார்ந்த வீரியமுள்ள ஆன்டிவைரல்களைக் கண்டறிதலுக்கான ஆய்வை, அறிவியல் மற்றும் தொழில்நுட்பத் துறையின் கீழ் இயங்கும் அறிவியல் மற்றும் பொறியியல் ஆராய்ச்சி மன்றம்  சமீபத்தில் ஆதரித்தது.
உயர் முக்கியத்துவமுள்ளப் பகுதிகளில் ஆராய்ச்சியைத் தீவிரப்படுத்துதலின்  கீழ் நிதி உதவி அளிக்கப்படும் இந்த ஆய்வு, சில மிக முக்கிய வைரல் பிரதியெடுக்கும் என்சைம்களை நோக்கி சிறிய மூலக்கூறுள்ள தடுப்பான்களைத் தேடும்.
கணினி-சார்ந்த உயர் உற்பத்தி மெய்நிகர்த் திரையிடல் அணுகுமுறையைப் பயன்படுத்தி பல்வேறு கலவையானத் தொகுப்புகளில் இருந்து ஆண்டிவைரல் மூலக்கூறுகள் இந்த ஆய்வின் மூலம் கண்டறியப்பட்டு, ஆண்டிவைரல் வீரியத்துக்காக சோதித்து சரிபார்க்கப்படும். ஆய்வில் இணைந்து பணிபுரியும் ஐஐடி-ரூர்க்கியை சேர்ந்த டாக்டர். ஷால்லி தோமர் மற்றும் இந்திய கால்நடை ஆராய்ச்சி நிறுவனத்தை சேர்ந்த டாக்டர். கௌரவ் ஷர்மா ஆகியோர், சார்ஸ்-கொவிட்டுக்கு எதிராகக் கண்டறியப்பட்ட ஆண்டிவைரல் மூலக்கூறுகளின் வைரசுக்கு எதிரான திறனை சோதனை செய்வதிலும், மதிப்பிடுவதிலும் உதவுவார்கள்.
சுற்றுலா அமைச்சகம்
பாருங்கள் நமது தேசத்தை என்ற இணையவழிக் கருத்தரங்கு தொடரில், “ஹம்பி கடந்த காலத்திலிருந்து உற்சாகம் - எதிர் காலத்திற்குச் செல்வோம்” என்ற தலைப்பில், மத்திய சுற்றுலா அமைச்சகம் இணையவழிக் கருத்தரங்கு நடத்தியது
பாருங்கள் நமது தேசத்தை என்ற இணையவழிக் கருத்தரங்குத் தொடரின் ஒரு பகுதியாக, 29 ஆகஸ்ட் 2020 அன்று “ஹம்பி: கடந்த காலத்திலிருந்து உற்சாகம் - எதிர்காலத்திற்குச் செல்வோம்” என்ற தலைப்பிலான கருத்தரங்கு ஒன்றை மத்திய சுற்றுலா அமைச்சகம் நடத்தியது. பாரம்பரியத் தலமாகவும், சுற்றுலாத் தலமாகவும் சமூகப் பொருளாதாரச் சுற்றுச்சூழல் அம்சங்கள் குறித்தும், ஹம்பிக்கு தேவையான விஷயங்கள் குறித்து ஒருங்கிணைந்த அணுகுமுறை எடுப்பதில் இந்தக் கருத்தரங்கு கவனம் செலுத்தியது. ஒரே பாரதம் உன்னத பாரதம் என்ற திட்டத்தின் கீழ் இந்தியாவின் மிகச்சிறந்த பன்முகத்தன்மையை எடுத்துக் காட்டுவதற்காக இந்த இணைய வழிக் கருத்தரங்கு தொடர் நடைபெற்று வருகிறது.
இந்து சாம்ராஜ்யமான விஜயநகரத்தின் கடைசிட் தலைநகரமான ஹம்பியின் பெருமை குறித்து கிஷ்கிந்தா டிரஸ்ட் நிறுவனர் திருமிகு. ஷாமா பவார், இன்டாக் அனேகுண்டி ஹம்பி ஒருங்கிணைப்பாளர் எடுத்துரைத்தார். ஹம்பி, யுனெஸ்கோ உலகப் பாரம்பரியத் தலமாகும். பொங்கிப் பெருகும் துங்கபத்ரா நதி,, அழகிய மலைத்தொடர்கள் திறந்த சமவெளிகள் போன்றவை ஒருங்கே கொண்ட எழில்மிகு தலமாகும் ஹம்பி. பழங்காலக் கோட்டைகள் நதிப்புறத்துக் அம்சங்கள், அரண்மனைகள் மாளிகைகள், புனித வளாகங்கள், கோவில்கள், வழிபாட்டுத் தலங்கள், பெரும் தூண்கள் கொண்ட கூடங்கள், மண்டபங்கள், நினைவு அமைப்புகள், வாயில்கள் பாதுகாப்பு சோதனைச் சாவடிகள், குதிரை லாயங்கள், நீர்நிலைகள் என ஆயிரத்து 600க்கும் மேற்பட்ட பல்வேறு பண்டைக்கால அமைப்புகள் உள்ளன என்பதிலிருந்து ஹம்பி எவ்வளவு நாகரிகமாகவும், அரசுத் தன்மை வாய்ந்ததாகவும், புனிதமானதாகவும், நகரமயமாகவும் இருந்தது என்பதைத் தெரிந்து கொள்ளலாம். இந்த இணைய வழிக் கருத்தரங்கின் தொடர்களை இங்கே காணலாம்.
https://www.youtube.com/channel/UCbzIbBmMvtvH7d6Zo_ZEHDA/featured மத்திய சுற்றுலா அமைச்சகத்தின் அனைத்து சமூக ஊடக தளங்களிலும் காணலாம்.
-------
(Visitor Counter : 153
பாதுகாப்பு அமைச்சகம்
இந்திய ராணுவம் புதிய வடிவமைப்பு மற்றும் உருமறைப்பு முறை சீருடைக்கான ‘அறிவுசார் சொத்துரிமையை ’ பதிவு செய்துள்ளது
புதிய உருமறைப்பு முறை  மற்றும் மேம்படுத்தப்பட்ட ராணு சீருடையின் வடிவமைப்பை உரிமையை நிலைநாட்டுவதற்காக, அதை பதிவு செய்வதற்கான நடைமுறையை
ராணுவம் மேற்கொண்டுள்ளது. கொல்கத்தாவில் உள்ள காப்புரிமைகள், வடிவமைப்புகள் மற்றும் வணிக முத்திரைத் தலைமைக் கட்டுப்பாட்டாளர் மூலமாக இந்த பணி மேற்கொள்ளப்பட்டுள்ளது.
21 அக்டோபர் 2022 தேதியிட்ட 42/2022 எண் கொண்ட வெளியீட்டில் காப்புரிமை அலுவலகத்தின் அதிகாரப்பூர்வ இதழில் இது வெளியிடப்பட்டுள்ளது. ராணுவ வீரர்களுக்கான புதிய டிஜிட்டல் முறை சீருடை, 15 ஜனவரி 2022 அன்று  வெளியிடப்பட்டது. மேம்படுத்தப்பட்ட இந்தச் சீருடையில் தற்காலத்துக்கு ஏற்ற தோற்றம் மற்றும் செயல்பாட்டு வடிவமைப்புகள் அதிக அளவில் உள்ளன. இலகுவாகவும், அதே சமயம் வலிமையாகவும், காற்றோட்டமானதாகவும், விரைவாக உலர்த்தப்படக்கூடியதாகவும், பராமரிக்க எளிதாகவும் இந்தச் சீருடை உருவாக்கப்பட்டுள்ளது.
பெண்களுக்கான சீருடையில் பாலினம் தொடர்பான மாற்றங்கள் மேற்கொள்ளப்ட்டதன் மூலம் இந்தச் சீருடை தனித்துவம் வாய்ந்ததாகத் திகழ்கிறது. வடிவமைப்பு மற்றும் உருமறைப்பு வடிவமைப்பின்  பிரத்யேகமான 'அறிவுசார் சொத்துரிமை ' தற்போது இந்திய ராணுவத்திடம் மட்டுமே உள்ளது. எனவே அங்கீகரிக்கப்படாத எந்தவொரு விற்பனையாளரும் இதைத் தயாரித்து விற்பது சட்டவிரோதமானதாகும். அவ்வாறு செய்தால் சட்டரீதியான நடவடிக்கைகளை அவர்கள் எதிர்கொள்ள நேரிடும். இந்திய ராணுவம் இந்த வடிவமைப்பிற்கான பிரத்யேக உரிமைகளைக் கொண்டுள்ளதால் விதிமீறலில் ஈடுபடுவோர் மீது தகுதிவாய்ந்த நீதிமன்றத்தின் மூலம் சிவில் வழக்குகளை தாக்கல் செய்ய முடியும்.
புதிய சீருடை அறிமுகப்படுத்தும் நடைமுறையின் ஒரு பகுதியாக, மொத்தம் 50,000 செட் சீருடைகள் ஏற்கனவே கேண்டீன் ஸ்டோர்ஸ் டிபார்ட்மென்ட்  மூலம் வாங்கப்பட்டு 15 சிஎஸ்டி கிடங்குகளுக்கு  வழங்கப்பட்டுள்ளன.
தில்லியில் உள்ள நேஷனல் இன்ஸ்டிடியூட் ஆஃப் ஃபேஷன் டெக்னாலஜியைச் சேர்ந்த  பயிற்சியாளர்களுடன் ஒருங்கிணைந்து, குறிப்பிட்ட வடிவமைப்பின்படி புதிய சீருடைகளை தைப்பதில் சிவில் மற்றும் ராணுவ தையல்காரர்களுக்கு பயிற்சி அளிக்கும் திட்டத்துக்கு ஏற்பாடு செய்யப்பட்டுள்ளது. ஜூனியர் கமாண்டிங் அலுவலர்கள்  மற்றும் இதர தகுதி உடைய அலுவலர்களுக்கு வழங்குவதற்காக 11.70 லட்சம் சீருடைகளை மொத்தமாக கொள்முதல் செய்யும் பணி நடந்து வருகிறது. 2023 ஆகஸ்ட் முதல் இது அமலுக்கு வரும் என எதிர்பார்க்கப்படுகிறது.